Document ID: 31992D0014

Komisjoni otsus,
17. detsember 1991,
millega muudetakse nõukogu otsust 79/542/EMÜ, et kehtestada kolmandate riikide loetelu, millest liikmesriigid lubavad importida hobuslasi
(92/14/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ [1] kolmandatest riikidest hobuslaste liikumist reguleerivate loomatervishoiunõuete kohta, eriti selle artiklit 12,
ning arvestades, et:
nõukogu otsusega 79/542/EMÜ, [2] viimati muudetud komisjoni otsusega 91/361/EMÜ, [3] on nõukogu kehtestanud kolmandate riikide loetelu, millest liikmesriigid lubavad veiste, sigade ja värske liha, sealhulgas lihatoodete importi;
nüüd on vaja muuta seda otsust selliselt, et arvestada hobuslaste importimist kolmandatest riikidest, ilma et see piiraks komisjoni otsuses 89/15/EMÜ, [4] viimati muudetud otsusega 91/487/EMÜ, [5] sätestatud tingimusi;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Nõukogu otsust 79/542/EMÜ muudetakse järgmiselt.
1. Pealkiri asendatakse järgmisega:
"Nõukogu otsus 79/542/EMÜ, 21. detsember 1976, millega koostatakse kolmandate riikide loetelu, millest liikmesriigid lubavad importida veiseid, sigu ja hobuslasi, värsket liha ja lihatooteid"
.
2. Artiklisse 1 lisatakse järgmine lõige:
"3. a) Liikmesriigid lubavad hobuslaste importimist lisa eritulba hobuslaste kohta I osas esitatud kolmandatest riikidest.
b) Liikmesriigid lubavad registreeritud hobuste ajutist ühendusse toomist või registreeritud hobuste taastoomist ühenduse territooriumile pärast ajutist eksportimist lisa eritulba hobuslaste kohta II osas esitatud kolmandatest riikidest või kolmandate riikide osadest.
c) Ilma et see piiraks direktiivi 90/426/EMÜ artiklit 19 ja kuni erisätete võtmiseni vastavalt nimetatud direktiivi artikli 13 lõikele 2 ei impordi liikmesriigid järgmistest riikidest pärit hobuslasi:
- Brasiilia
- Colombia
- Costa Rica
- Ecuador
- Egiptus
- Lõuna-Aafrika Vabariik
- Maroko
- NSVL
- Peruu
- Türgi
- Venezuela."
3. Otsuse 79/542/EMÜ lisa asendatakse käesoleva otsuse lisaga.
Artikkel 2
Käesolevat otsust kohaldatakse alates 1. jaanuarist 1992.
Artikkel 3
Käesolev otsus on adresseeritud liikmesriikidele.
Brüssel, 17. detsember 1991

Labels: 0
3
5
6